# Acrocordó

L'acrocordó, papil·loma cutani, apèndix cutani de Tempelton, pòlip fibroepitelial, fibroma mol·lusc o fibroma tou i per la forma pediculada: fibroma pèndol, és un petit tumor benigne que es forma principalment en les zones on la pell forma plecs, com el coll, la vulva, l'escrot, les aixelles, l'engonal o l'entrecuix. També es pot produir en la cara, generalment en els parpelles, o en la mama. Els acrocordons són inofensius, normalment no dolorosos i no creixen o canvien amb el temps. Tot i que alguns poden fer un cm o més, en general són de la mida d'un gra d'arròs. L'aspecte de la superfície d'un acrocordó pot ser llisa o irregular i sovint penja de la superfície de la pell d'una tija carnosa anomenat peduncle. Es poden infartar per torsió del peduncle. Microscòpicament, un acrocordó es caracteritza per un teixit fibrovascular central, de vegades també amb cèl·lules adiposes, cobert per una epidermis sense alteracions. No obstant això, els acrocordons es poden irritar per l'afaitat, la roba o les joies.
Es creu que els acrocordons a la pell es produeixen degut a la fricció de la pell contra la pell, ja que es troben molt sovint en les arrugues i els plecs de la pell. Excepcionalment la causa de la fricció és un utensili d'ús habitual, com ara la superfície d'una crossa axil·lar, emprat durant un llarg període. Són més comuns en persones amb sobrepès o obesitat, amb resistència a la insulina o diabetis mellitus i en dones embarassades. S'ha informat que tenen una incidència de 46% en la població general. Es creu que existeix un component genètic causal. En rares ocasions, poden estar associats amb la síndrome de Birt-Hogg-Dubé l'acromegàlia, la síndrome de Goldenhar i la síndrome de l'ovari poliquístic. Alguna vegada s'ha detectat incidentalment la presència d'un queratoacantoma a l'interior d'aquest tipus de fibroma.

## Referències

* ↑ Sánchez Tadeo, MT; Mitre Solórzano, GR «Pólipo fibroepitelial vulvar gigante. A propósito de un caso» (en castellà). Dermatología CMQ, 2018; 16 (1), pp: 32-35. ISSN: 2007-4174 [Consulta: 24 abril 2021].
* ↑ Sancaktutar, AA «An Unusual Mass on the Skin of Scrotum: Acrochordon» (en anglès). J Clin Anal Med, 2014; 6 (97), pp: 112-113. DOI: 10.4328/JCAM.794. ISSN: 1309-0720 [Consulta: 19 febrer 2022].
* ↑ Alkhalili, E; Prapasiri, S; Russell, J «Giant acrochordon of the axilla» (en anglès). BMJ Case Rep, 2015 Jul 3; 2015, pp: bcr2015210623. DOI: 10.1136/bcr-2015-210623. PMC: 4493254. PMID: 26142392 [Consulta: 24 abril 2021].
* ↑ Syed, SYB; Lipoff, JB; Chatterjee, K «Acrochordon» (en anglès). StatPearls [Internet]. StatPearls Publishing LLC, 2020 Ag 10; NBK448169 (rev), pàgs: 4. PMID: 28846244 [Consulta: 25 abril 2021].
* ↑ Bajaj, DR; Iqbal, MP «Skin Tag Over Breast» (en anglès). J Liaquat Uni Med Health Sci, 2009 Gen-Abr; 8 (1), pp: 85-87. ISSN: 2309-8627 [Consulta: 19 2021].
* ↑ Can, B; Ozluk, AY «Giant Fibroepithelial Polyps: Why do they Grow Excessively?» (en anglès). Sisli Etfal Hastan Tip Bul, 2020 Maig 27; 54 (2), pp: 257-260. DOI: 10.14744/SEMB.2018.33603. PMC: 7326686. PMID: 32617069 [Consulta: 25 abril 2021].
* ↑ López-Jiménez EC, Ruiz-Rodríguez R, Sánchez-Carpintero I «Infarcted Giant Skin Tag» (en anglès). Actas Dermosifiliogr (Engl Ed), 2019 Set; 110 (7), pp: e17. DOI: 10.1016/j.ad.2017.11.022. ISSN: 2173-5778. PMID: 30072024 [Consulta: 25 abril 2021].
* ↑ Elwood, HR «Fibroepithelial polyp» (en anglès). Skin nonmelanocytic tumors. PathologyOutlines, 2021; Abr 5 (rev), pàgs: 3 [Consulta: 24 abril 2021].
* ↑ Kusuma, F; Rudyan, J «Case Series of Irritated Giant Acrochordons Arising from Skin Folds» (en anglès). Open Access Maced J Med Sci, 2021 Des 19; 9 (C), pp: 304-307. DOI: 10.3889/oamjms.2021.7361. ISSN: 1857-9655 [Consulta: 19 febrer 2022].
* ↑ Cabanillas, M; Monteagudo, B; Labandeira, J; de las Heras, C; Toribio, J «Acrocordones secundarios a fricción por muleta» (en castellà). Actas Dermosifiliogr, 2009 Feb; 100 (1), pp: 80-82. DOI: 10.1016/S0001-7310(09)70065-1. ISSN: 1578-2190 [Consulta: 25 abril 2021].
* ↑ Köseoğlu, HG; Bozca, BC; Başsorgun, CI; Sarı, R; et al «The role of insulin-like growth factor in acrochordon etiopathology» (en anglès). BMC Dermatol, 2020 Nov 3; 20 (1), pp: 14. DOI: 10.1186/s12895-020-00111-0. PMC: 7640457. PMID: 33143702 [Consulta: 15 gener 2022].
* ↑ Maluki, A; Abdullah, AA «Metabolic Associations with Skin Tags» (en castellà). Int J Dermatol Clin Res, 2016 Feb; 2 (1), pp: 3-11. DOI: 10.17352/2455-8605.000013. ISSN: 2455-8605 [Consulta: 25 abril 2021].
* ↑ Reece, T; Wu, J. «Skin Tags During Pregnancy» (en anglès). Your Health, What to Expect.com, 4 febrer 2021 (rev). [Consulta: 15 gener 2022].
* ↑ Crane JS, Rutt V, Oakley AM «Birt Hogg Dube Syndrome» (en anglès). StatPearls [Internet]. StatPearls Publishing LLC, 2020 Jul 10; NBK448061 (rev), pàgs: 5. PMID: 28846260 [Consulta: 24 abril 2021].
* ↑ Altun, BU; Mansur, AT; Demirci, GT; Tükenmez, G, et al «Giant Achrocordon in a Patient With Acromegaly: Case Report and Review of the Literature» (en anglès). J Turk Acad Dermatol, 2017; 11 (1), pp: 17111c4. DOI: 10.6003/jtad.17111c4. ISSN: 1307-394X [Consulta: 25 abril 2021].
* ↑ Shawky, RM; Zahra, SS «Goldenhar syndrome with skin tags on the chest wall» (en anglès). Egypt J Med Hum Genet, 2011; 12 (2), pp: 217-220. DOI: 10.1016/j.ejmhg.2011.06.001. ISSN: 1110-8630 [Consulta: 12 març 2022].
* ↑ Sekhon, AK; Zergham, AS; Tserenpil, G; Mebasher, A; Malik, BH «The Association Between Polycystic Ovary Syndrome and Its Dermatological Manifestations» (en anglès). Cureus, 2020 Feb 3; 12 (2), pp: e6855. DOI: 10.7759/cureus.6855. PMC: 7053678. PMID: 32181090 [Consulta: 25 abril 2021].
* ↑ Zito, PM; Scharf, R «Keratoacanthoma» (en anglès). StatPearls [Internet]. StatPearls Publishing LLC, 2021 Nov 15; NBK499931 (rev), pàgs: 5. PMID: 29763106 [Consulta: 7 abril 2022].
* ↑ Aksoy, B; Aksoy, HM; Akın, O «Keratoacanthoma in an acrochordon» (en anglès). Turkderm-Turk Arch Dermatol Venereology, 2017 Mar; 51 (1), pp: 24-25. DOI: 10.4274/turkderm.85698. ISSN: 1019-214X [Consulta: 7 abril 2022].

## Bibliografia

* Choudhary, Sudesh T. Treatment of unusually large acrochordon by shave excision and electrodesiccation (en anglès). J Cutan Aesthet Surg, 2008 Gen; 1 (1), pp: 21-22. PMID: 20300335. DOI 10.4103/0974-2077.41153 [Consulta: 25 abril 2021].
* To, Lennie; Vazquez, Thomas; Izhakoff, Nicole; Zaiac, Martin. Nevus Lipomatosus Cutaneous Superficialis Mimicking an Acrochordon (en anglès). Cureus, 2021 Feb 25; 13 (2), pp: e13554. PMID: 33815973. DOI 10.7759/cureus.13554 [Consulta: 15 gener 2022].
* Antunes, André; Rossel, Bart; Adriaens, Els. Efficacy Evaluation of the Pixie® Skin Tag Cryogenic Device on Skin Tags in a Prospective, Single-Blinded, Randomized, Comparative Clinical Trial (en anglès). Dermatol Ther (Heidelb), 2021 Jun; 11 (3), pp: 995-1007. PMID: 34019230. DOI 10.1007/s13555-021-00532-w [Consulta: 12 març 2022].

## Enllaços externs

* Cómo eliminar los acrocordones La Vanguardia. 2015 Abr (castellà)
* Skin Tags Vs. Moles-How to Tell the Difference Yauger, M. Health; 2021 Abr (anglès)